**КОНКУРС – РАДНО ПРАКСА МЛАДИХ 2017.**

Град Кикинда и Канцеларија за младе расписују Јавни конкурс за организовање програма Радне праксе младих до 30 година старости на територији града Кикинда у 2017. години.

ОСНОВНЕ ИНФОРМАЦИЈЕ

Програм Радна пракса је активна мера побољшања положаја младих у граду Кикинда, који кроз имплементацију Локалног акционог плана за младе спроводи Канцеларија за младе као Градско тело које се бави младима у локалној заједници. Програм радне праксе младих предвиђа одобравање средстава за радно ангажовање незапослених младих са територије града Кикинда и подразумева спровођење активности/програма/пројекта које предузима послодавац (удружење младих или удружење које се бави и ради са младима), а које имају за циљ остварење одређеног друштвеног интереса у областима битним за побољшање положаја младих у локалној заједници (образовне, културне, спортске, хуманитарне активности...).

Програм радне праксе младих се организујe у циљу да омогући младим незапосленим лицима са стеченим средњим, вишим или високим образовањем ангажовање у удружењима младих и/или удружењима која се баве и раде са младима. Основни циљ је стицање знања и практичних вештина, koje младима омогућава несметано професионално усавршавање и након завршене школе.

Програм подразумева трајање праксе у периоду од четири месеца, највише 48 сати у току месеца, а у зависности од потреба одређеног удружења. Радно време на пракси је скраћено радно време одн. три пута недељно по четири сата дневно. Дневни, недељни и месечни распоред стручне праксе практиканта одређиваће послодавац код којег практикант обавља своју праксу.

Радну праксу спроводи послодавац кога одређује локална самоуправа на основу јавног конкурса.

Послодавац – извођач програма радне праксе младих подноси пријаву за спровођење програма која садржи опис и циљ активности и број младих који се ангажују на програму.